ROVARTANI LAPOK 



HAVI FOLYÓIRAT 

 KÜLÖNÖS TEKINTETTEL A HASZNOS ÉS KÁRTÉKONY ROVAROKRA 



XVIII. KÖTET. 1911 MÁJUS 5. FÜZET. 



Egy különös életmódú légynemről. 



(Rovarászaink szíves figyelmébe.) 

 Irta : Dr. Kertész Kálmán. 



Az Empjdidák családjába tartozó Clinocera nemet Meigen 1803- 

 ban állította fel ; ezt a nemet a dipterologusok manapság is nagy 

 figyelemre méltatják. Ennek főleg az az oka, hogy az ide tartozó 

 fajok hosszú ideig ritkaság számba mentek, a mi abból is kitűnik, 

 hogy elterjedésüket illetőleg 1880-ig csak itt-ott találunk néhány 

 adatot. LoEw 1858-ban közzétett dolgozatában 10 fajt tárgyal, de a 

 legtöbb fajból csak 1 — 2 példánya volt. SomNER 1862-ben megjelent 

 munkájában egyetlen egy osztrák fajt sem említ. Ezeknek az érde- 

 kes legyeknek életmódját és tartózkodási helyét még Mik 1881-ben 

 közölt dolgozata sem említi meg pontosan s csak általánosságban 

 jegyzi meg, hogy az Ausztriát Csehországtól elválasztó Alaltsch- 

 patak mentén 5 fajt gyűjtött. A kiknek később sikerült a tartózko- 

 dási helyet fölfedezni, azok is titokban tartották tudományukat. 

 Midőn 1900-ban Németországban jártam, ottani ismerőseim nagy 

 örömemre avval biztattak, hogy majd elvezetnek oly helyre, a hol 

 Clinocerákat lehet gyűjteni. Nagy várakozással tekintettem arra a 

 napra, a melyen egyik nagy kívánságom teljesülni fog. Végre meg- 

 érkezett a nagy nap, a melyen gyűjtés közben egy patakhoz értünk ; 

 itt egyik ismerősöm letérdelt a patak partjára s Qgj vízmosta fatus- 

 kót különösen nagy figyelemre méltatott. Intésére én is odateleped- 

 tem s néhány másodpercz múlva megmutatta a tuskón ülő Clinocera t, 

 melyet gyüjtőüvegjével letakart. Néhány magyarázó szóval útnak 

 eresztett, hogy keressek én is gyűjtésre alkalmas helyet, a mi most 

 már nem került nagy fáradságomba. 



Magyarországból nagyon kevés faj ismeretes. A faunakatalogus 

 mindössze 15 fajt sorol fel és ez a felsorolás is majdnem kivétel 

 nélkül irodalmi adatokon alapszik. 



Soraimnak célja éppen az, hogy rovarászaink figyelmét fel- 

 Rovartani Lapok. XVm, 5. (1911. V. 10). 



